Document ID: 32007R0131

KOMISSION ASETUS (EY) N:o 131/2007,
annettu 13 päivänä helmikuuta 2007,
asetuksen (EY) N:o 990/2006 muuttamisesta eräiden jäsenvaltioiden interventioelinten hallussa olevan tavallisen vehnän ja ohran viemiseksi avattujen pysyvien tarjouskilpailujen määrien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksessa (EY) N:o 990/2006 (2) avataan pysyviä tarjouskilpailuja jäsenvaltioiden interventioelinten hallussa olevien viljojen viemiseksi.
(2)
Taloudelliset toimijat eivät ole enää useaan viikkoon jättäneet tarjouksia eräitä viljoja koskevia tarjouskilpailuja varten, äskettäin pieniä määriä varten jätettyjä tarjouksia lukuun ottamatta, erityisesti sen vuoksi, että sisämarkkinoilla uudelleenmyyntiä koskevat edellytykset ovat suotuisampia pysyvien tarjouskilpailujen avaamisesta jäsenvaltioiden interventioelinten hallussa olevien viljojen myymiseksi uudelleen yhteisön markkinoilla 6 päivänä lokakuuta 2006 annetun komission asetuksen (EY) N:o 1483/2006 (3) mukaisesti. Uudelleenmyynti sisämarkkinoilla on kasvanut huomattavasti kyseisenä aikana.
(3)
Kun otetaan huomioon tämä tilanne ja jotta asetuksen (EY) N:o 990/2006 mukaisten pysyvien tarjouskilpailujen vuoksi tällä hetkellä jäädytetyt tavallisen vehnän ja ohran määrät saatettaisiin uudelleen myytäviksi sisämarkkinoilla, olisi vähennettävä mainittujen tarjouskilpailujen tavallista vehnää koskevia määriä 968 tonnia Tšekin, 199 946 tonnia Unkarin ja 91 tonnia Slovakian osalta ja ohraa koskevia määriä 342 tonnia Liettuan, 19 011 tonnia Unkarin ja 356 tonnia Puolan osalta.
(4)
Sen vuoksi asetusta (EY) N:o 990/2006 olisi muutettava.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 990/2006 liite I tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä helmikuuta 2007.

Labels: 3
17
18